**Тақырыбы: «Азық-түлік тауарларын сату технологиясы» пәнін оқыту**

**үрдісінде білім берудің модульдік технологиясын еңгізу**

Дүние жүзілік білім жүйесіне кіру және халықаралық талаптардан қалыспай білім мазмұнына жаңа технологияларды енгізу, оқыту үрдісін озық инновациялық және ақпараттық технологиялармен жетілдіру бұл  бәсекеге қабілетті мамандар даярлауға орасан зор мүмкіндік береді.

«Білім қайда болса биіктік сонда, Парасат қайда болса ұлылық сонда!» деген халқымыздың даналығы ұлт болшағын, елдің ертеңін, ұрпақ қамын баяғыдан қамдаған. «Қолдарында» болашақтың тізгіні бар ұрпақтарды тәрбиелеп, жан-жақты білім беру бүгінгі білікті де, білімді ұстаздардың құзырында тұр. Ұстаздар болашақ маманға қандай бағыт-бағдар берсе, көпшілігі соны меңгеріп кетеді. Ал, кез-келген оқу орнының басты мақсаты білімді де, білікті маман даярлау.

Білікті маман даярлауда оқытудың модульдік технологияларын оқу үрдісінде біртұтас, жүйелі және мақсатқа сәйкес қолдану үшін маңыздысы оқу үрдісінің тұжырымды қағидаларын, сабақты құру мазмұнын толық құрастырып, түсініп барып оқыту мазмұнының элементтеріне көшу қажет.

Білім беру жүйесі - әр елдің даму болашағын айқындайтын, әлемдік өркениетке жетудің негізгі бағыттарын көрсететін біртұтас құрылым.

Қазіргі таңдағы егеменді еліміздің болашағы дарынды, білімді, ізденімпаз жастарға байланысты. Осыған орай бүгінгі күні кәсіптік білім беру ұйымдарының алдында тұрған басты міндет - өзіндік айтар ой-пікірі бар, жоғары сапалы, белсенді азамат тәрбиелеп шығару. Қоғамдағы түбегейлі өзгерістер білім беру жүйесінің алдына жаңа адамды қалыптастыру, дамыту мақсаттарын қойып отыр. Білім алушышылардың ойлау қабілетін дамыту, ой-пікірінің дербестігі мен еркіндігін кеңейту, олардың өз бетімен білім алуға деген ынтасын арттыру, оны өз тәжірибелерінде жаңа жағдайларға байланысты қолдана алу, яғни біліктіліктерін қалыптастыру және дамыту болып табылады. Педагогикалық үрдістің тиімділігінің артуына мүмкіндік беретін білім беру мен тәрбие бірлігін сақтай отырып, білім алушыға берілетін білімнің үйлесімділігімен қатар, әрбір жеке тұлғаның ерекшелігін ескере отырып, білімділігіне сәйкес бағдар беру, танымдық ізденімпаздығын дамытудағы оқытудың прогрессивтік қадамының бірі – модульдік оқыту.

Білім алушылардың білімге құштарлығын, танымдық қабілетін дамытудың бірден-бір жолы – оларды пәнге қызықтыру. Оқыту үрдісін жаңа технологиялардың бірі модулік жүйе бойынша оқыту. Модулдік оқыту жүйесі үш бөліктен тұрады:

1 Кіріспе бөлімі (модульге, тақырыпқа енгізу)

2 Сөйлесу (білім алушылардың танымдық қызметің өзара сөйлесу негізінде ұйымдастыру);

3 Қорытынды бөлім (бақылау).

Оқу модулін даярлау технологиясы

1) Барлық оқу материалын пысықтап, оны оқу бірліктеріне бөлу;

2) Оқытудың нақты нәтижелері тізбегін құру;

3) Модуль тақырыбын тұтас баяндаудың оңтайлы формасын ойластыру;

4) Тақырыптық негізгі түйінді ұғымдарынан тірек сызба-конспект құрастыру;

5) Білім алушылардың білім, білік дағдыларын тексеруге тестілер – диагностикалық және бақылау жұмыстарын әзірлеу;

6) Білім, білік, дағдыларды түзетуге арналған тапсырмалар дайындау.

Көпсалалы «Ұлағат Қызылорда» колледжінде биылғы оқу жылынан бастап 0513000 «Маркетинг» мамандығы бойыншы білім алушыларға модульдік технология бойынша дәріс беру жолға қойылды. Мысалы: өзім дәріс беретін «Азық-түлік тауарларын сату технологиясы» пәні бойынша оқу материалдары \_\_модульге бөлінген:

КМ-01 Азық-түлік тауарларын қабылдап алу, сақтау және сапасын бақылау.

КМ-02 Құрал-сайман мен жабдықтаманы жұмысқа дайындау

КМ-03 Ауылшаруашылық тауарларды сату мен тұтынушыларға қызмет көрсету

КМ-04 Азық-түлік тауарларын инвентаризациялау

Әрбір модуль нәтежелері айқындап көрсетілген. Айталық КМ-01модулі бойынша 5 оқыту нәтежелері белгіленген:

а/ Тауарларды қабылдап алудың жалпы ережелерін қолдану

ә/ Тауарларды саны бойынша қабылдап алу дағдыларына ие болып табылады

б/ Тауарларды сапасы бойынша қабылдау дағдыларына ие болу

в/ Санитарлық нормалар мен ережелерді ескере отырып ауылшаруашылық тауарларды сақтау үрдісін ұйымдастыру

г/ Ұйымның жұмыс ерекшелігімен танысу

Бүгінгі шәкірт-ертеңгі маман. Ендеше,қоғам талабына сәйкес мұғалімнің негізгі мақсаты-оқушының білім сапасын көтеру. Ол үшін мұғалімнің алдында сабақ сапасын көтеру түрін жетілдіру, оқушының сабаққа деген қызығушылығын  арттыру,қабілетін дамыту міндеттері тұр. Демек,мұғалім бір ғана әдіс-пен шектелмей,шығармашылығын шыңдап,озық іс-тәжірибелерді пайдалана білуі шарт. Білім алушы үшін пәнге қызығушылықты оятатын, ойластыратын негіз- оқытушының интелектуалдық ізденісінде. Олай дейтінім, қазіргі кезде сабақты ұйымдастырудың, оқытудың жаңа технологиясы дамып,оны қолдану тәжірибеге енген кезеңде одан алыс қалу кешірілмейтін жағдай. Сабақ ұйымдастырудың түрлеріне басты назар аудару керек. Мен өз сабақтарымда оқыту мен тәрбиелеудің әр түрлі тиімді формаларын оқып — үйреніп, қолданып отыруға тырысамын. Осы орайда сөзім дәлелді болу үшін жұмыс барысымдағы іс-тәжірибемнен баяндайын. Жаңа педагогикалық технологиялар бір-біріне ұқсамайды,тек дұрыс пайдаланып, шәкірт жүрегіне жол таба білу қажет. Кез келген технологиямен жұмыс жүргізгенде сол технологияны оқытушы өзі жақсы меңгеруі тиіс. Технологиямен жұмыс жүргізу 4 саты арқылы іске асады.

Модуль бойынша оқыту мазмұны пән бойынша бөлімдер мен тақырыптарды қамтып, оқытудың әртүрлі тиімді үрдісімен өткізу қарастырылып, жоспарланған. Білім алушылардың білім, білік дағдыларын тексеруге тест сұрақтары, ситуациялық жұмыстар, бақылау жұмыстарын өткізу бағдарламаға енгізілген.

**Кіріспе бөлімінде оқытушы мынадай міндеттерді жүзеге асырады:**

А) білім алушыларды оқу модулінің жалпы құрылымымен және мазмұнымен таныстырады;

Ә) білім алушылардың оқу модуліндегі танымдық қызметінің мақсаттары мен міндеттері анықтайды және оны әрбір білім алушының түсінуіне ерекше көңіл бөлінеді;

Б) тірек сызбаларға сүйене отырып, модульдің тұтас тақырыбы бойынша оқу материалын қысқаша (15-20 минут ішінде) түсіндіреді.

**Оқу модулінің сөйлесу бөлімі:**

Оқу білім алушының жеке, топтық, ұжымдық жұмыс барысындағы түрлі қызметінің жүйесі ретінде қаралады. Олар білім алушының қисынды ойлауын, қабілеттерін, көзге елестету қабілетін, жадын, шығармашылығын және т.б. дамытуға, яғни білім берудің мақсаттары болып табылатын тұлғалық қасиеттерін дамытуға бағытталған.

Сөйлесу бөлімінде жұмыс істеу үшін:

1.Оқу материалының негізгі мазмұнын белгілеу керек;

2.Білім алушылардың өзара сөйлесуін қамтамасыз ететін және алғашында оқу материалын оқып-үйреніп, бекітуге, соңынан білік пен дағдылар қалыптастыруға, алынған білімін талдап, топтауға мүмкіндік беретін оқытудың белсенді формаларын таңдап алу;

3 Әр түрлі күрделі дәрежесіндегі үш деңгейлік тапсырмалар (Блум таксономиясына сүйене отырып) және олардың жауап үлгілерін дайындау;

4 Әрбір білім алушыға немесе топқа арнап үлестірмелі материалдар дайындау;

**Оқу модулінің қорытынды бөлімінде** білім алушылар білімін әділ бағалау және бақылаудың 2-3 түрін даярлау қажет. Тестілеу түрлері: толықтыруды қажет ететін тестілер, еске салушы, балама жауаптары бар тестілер, таңдамалы тест, сәйкестілік тест, реттік бірізділікке берілген тест, құрама тест. Пән оқытушысының ұйғарымы бойынша конференция, семинар өткізіледі. Білім алушылардың білім, білік дағдылары бағаланады.

«Азық-түлік тауарларын сату технологиясы» пәнінен «Құрал-сайман мен жабдықтаманы жұмысқа дайындау» тақырыбы ауызша баяндау әдісімен блокты сызба-кесте, сызбанұсқалар т.б. көрнекіліктері бойынша түсіндіріледі. Сабақтың кодограммасы алдын-ала жазылып, интерактивті тақтада көрсетіледі.

Сабақтың барысы

Сабақ үй тапсырмасына қысқаша шолумен басталады, білім алушылар 3 топқа бөлініп бір-біріне сұрақтар қояды. Жаңа сабақ сызба-нұсқалар, тірек сигналдар арқылы түсіндіріледі.

Сөйлесу (диалог) бөлімінде білім алушыларға деңгейлік тапсырмалар беріледі:

**І деңгейлік тапсырма**

1

2

**ІІ деңгейлік тапсырмалар**

1

2

**ІІІ деңгейлік тапсырмалар**

1

2

Білім алушыларды топтарға бөліп проблемалы сұрақтар беріледі.

**Қорытынды бөлім**

Сәйкестілік тест беріледі.

«Құралдарды таңда» тақырыбы бойынша рөлдік ойындар өткізілді.

**Модульді жүйемен оқытудың тиімділігі:**

-тақырып ішіндегі оқу материалының дұрыс және жүйелі бөлінуі;

-білім алу тәсілдерін үздіксіз және жүйелі үйрету;

-оқу материалдарының игерілуі сапасын тереңдігін бірнеше рет бақылау мен негіздеу.

**Заманауи білім жүйесіне көшудегі оқытушыға қойылатын басты талаптар:**

1. Жеке көзқарастары бар және оны қорғай білетін тұлға болу;
2. Психологиялық – педагогикалық білімдерін жетілдіріп үйренумен қатаршебер қолдана білу;
3. Білім негіздерін өз бетінше оқып үйренуге білімгерлерді баулу;
4. Оқытушының ұйымдастырушылық, құрылымдық, бейімділік, сараптамашылық қабілеттерімен қатар, болып жатқан педагогикалық жағдайларды, құбылыстарды талдай білу

Менің тәжірибелік сабағында білім алушылардың алдына қоятын басты мақсатым: -алғашқы еңбек дағдыларына икемделу, тәртіпті сақтау; ұқыптылық, жинақтылық зейінінің тұрақтылығы, еңбек ету қабілетінің жоғарылығы; ақыл-ой, логикалық ойлаудың тездігі, кез-келген жағдайды талдап, салыстыра білуі; -кәсіпке деген қызығушылығын арттырып, тынымсыз еңбек етуін үйрету. Тәжірибелік сабақтарын өткізу кезінде бірқатар пробемалар да туындап жатады, олар; -заман талабына сай құрал-жабдықтардың жетіспеуі; -дидактикалық материалдардың аздығы; -жаңа маркалы техникалардың жетіспеуі. т. б Жас маман ретінде колледждің материалдық-техникалық базасы мен оқу үрдісі заманға сай жалғасын табады деп сенемін.